Alle spor farbare igen: Lastbil-uheld skabte lang kø på motorvej
12. feb. 2016 - 5:45
12. feb. 2016 - 8:18
(Foto: Michael Nordborg/alarm112danmark)
Fredag morgen opstod der lang kø på Køge Bugt-motorvejen i nordgående retning, fordi kun et spor var farbart i nordgående retning efter et lastbil-uheld omkring midnat.Oprydningsarbejdet tog lang tid, idet den havarerede lastbil, som spærrede for den ene vejbane, var besværlig at flytte.Men nu er alle vejbaner igen åbne, oplyser kommunikationsmedarbejder ved Midt- og Vestsjællands Politi, Carsten Andersen, til BT.»Der er ryddet op derude,« siger han.Uheldet skete ved afkørsel 31a - Roskildevej - lidt nord for Køge og skabte problemer for morgentrafikken på Køge Bugt-motorvejen.»Der er kødannelse på motorvejen. Det sidste, jeg hørte var et par kilometer,« sagde vagtchef Henrik Olesen til BT fredag morgen kl. 5.45.Der var heldigvis ingen alvorlig personskade i forbindelse med uheldet. Chaufføren blev kørt til undersøgelse, men er blevet udskrevet igen.»Det var et solouheld, hvor chaufføren - formentlig på grund af uopmærksomhed og for høj fart - mistede herredømmet over lastbilen og kom til at køre ud i rabatten, hvor der er vejarbejde. Der var ikke spiritus indblandet,« fortæller Henrik Olesen. delinger